[Video] Dié advertensie sal jou 'n traan laat pink | Maroela Media
'n Splinternuwe advertensie van die kitskosrestaurant Burger King, wat beloof om jou 'n traan te laat pik, het ten doel om dié kwessie van boeliery aan die kaak te stel en só te probeer verhoed dat duisende ander jongmense wêreldwyd ook selfmoord sien as die enigste uitweg.
Volgens navorsing van die webwerf No Bully word sowat 30% van alle jong mense wêreldwyd geboelie. Volgens dié webwerf is boeliery ook die grootste vorm van geweld teen jong mense.
"Burger King is bekend daarvoor om elke persoon sy eie kroon te laat dra. Boelie is presies die teenoorgestelde daarvan – juis daarom het ons besluit om in Oktober tydens die maand teen boelies dié video te deel," het die kitskosrestaurant laat hoor.
Die maatskappy het kameras in een van sy Amerikaanse restaurante opgestel om klante se reaksie op 'n spesifieke dag te toets wanneer 'n jong kind voor hulle geboelie word. Slegs 12% van die klante het opgestaan en die boelies gekonfronteer of die kind wat geboelie is probeer troos.
Boonop het Burger King ook op dié dag klante se burgers "geboelie" deur die burger met die vuis plat te druk. 95% van die klante het oor dié diens kom kla.
"Sou jy kom kla as jy gesien het hoe ek jou burger platdruk?" vra 'n Burger King-werknemer in die video vir 'n klant, waarop die klant "ja" antwoord. "Nou waarom staan jy nie op wanneer 'n jong kind voor jou geboelie word nie?" vra die werknemer dan.
Die video het meer as 3,2 miljoen kykslae gehad.
Ek dink elke skool behoort hierdie boek as voorgeskrewe werk te behandel.
Boelie is nooit reg nie.
Baie goeie advertensie maar ek wens daar kan meer gedoen word. Derduisende kinders word daaglik geboelie. In my kind se skool het n leerling haarself op gehang n paar weke terug. Ek wens ons kan n name and shame program begin en dat skole strenger kan raak.